אלכס המילטון

ג'ורג' אלכסנדר המילטון השלישי (באנגלית: George Alexander Hamilton III; נולד ב-5 באוקטובר 1993) הוא כדורסלן אמריקאי המשחק בעמדות הרכז והקלע בפארמה פרם מהליגה המאוחדת של VTB.

 קריירת מכללות 
ב-2012, לאחר שסיים את לימודיו בבית ספר התיכון בצ'יפלי, פלורידה, החל המילטון לשחק כדורסל מכללות באוניברסיטת לואיזיאנה טק. בעונת ה שלו המילטון זכה המילטון בתואר שחקן השנה של אזור Conference USA ונבחר לחמישיית העונה וחמישיית ההגנה באזור. הוא סיים את קריירת המכללות שלו כסגן מלך הסלים של האוניברסיטה בכל הזמנים עם 1,986 נקודות.

 קריירה מקצועית 
לאחר שלא נבחר בדראפט ה-NBA 2016 הצטרף המילטון ללוס אנג'לס קליפרס לליגת הקיץ של ה-NBA. ב-11 באוגוסט 2016 חתם בדומברובה גורניצ'ה מליגת העל הפולנית בכדורסל, אך שוחרר כעבור חודשיים לפני ששיחק במדיה. ב-30 באוקטובר 2016 נבחר המילטון על ידי אוקלהומה סיטי בלו בבחירה השלישית בדראפט ליגת הפיתוח של ה-NBA, והועבר בטרייד לסנטה קרוז ווריורס בליל הדראפט. באותה עונה הגיע עם הווריורס לרבע גמר הליגה, בו הפסידה קבוצתו לאוקלהומה סיטי, והעמיד ממוצעים של 11.4 נקודות, 3.4 ריבאונדים ו-4.5 אסיסטים. המילטון שיחק במדי גולדן סטייט ווריורס בליגת הקיץ 2017, ועל אף שסיכם בהפועל גלבוע גליל מליגת העל בכדורסל, חתם על חוזה מחנה אימונים בקבוצת ה-NBA. הוא נחתך מסגלה ב-30 בספטמבר 2017 וחזר לסנטה קרוז.

ב-12 בפברואר 2018 הועבר המילטון בטרייד ל יחד עם ויל דייוויס השני ובחירת סיבוב שלישי של סנטה קרוז בתמורה לזכויות השחקן החוזר של תומאס ווקאפ. בעונת 2017/18 הוא העמיד ממוצעים של 10.1 נקודות, 3.8 ריבאונדים, 4.9 אסיסטים ו-2 חטיפות למשחק.

ב-2 בספטמבר 2018 חתם ביובנטוס אוטנה הליטאית. ב-25 בנובמבר 2018 רשם המילטון שיא עונתי של 24 נקודות, כולל 8 מ-15 מהשדה, יחד עם תשעה ריבאונדים ושישה אסיסטים, בניצחון 86–75 על דזוקיה. ב-11 משחקי LKL הוא העמיד ממוצעים של 13.4 נקודות, 4 ריבאונדים, 3.6 אסיסטים ו-2.2 חטיפות למשחק, וקלע ב-48% לשלוש.

ב-11 בדצמבר 2018 עזב המילטון את יובנטוס וחתם במכבי ראשון לציון מליגת העל בכדורסל להמשך העונה. ב-2 בינואר 2019 רשם המילטון 21 נקודות, 7 אסיסטים, 6 ריבאונדים, 3 חסימות ו-2 חטיפות, והוביל את ראשון לציון לניצחון 95–93 על עירוני נס ציונה. ב-25 משחקים בעונה הסדירה  הוא העמיד ממוצעים של 13.6 נקודות, 4.1 ריבאונדים, 5.4 אסיסטים ו-1.5 חטיפות. המילטון עזר לראשון לציון להגיע לגמר הפלייאוף, בו הפסידה למכבי תל אביב.

ב-3 ביולי 2019 האריך את חוזהו בראשון לציון בשנה. ב-16 באוקטובר 2019 רשם המילטון שיא קריירה ביורוקאפ של 22 נקודות, 5 ריבאונדים, 8 אסיסטים, שתי חטיפות ו-3 חסימות עם 38 נקודות מדד בניצחון 77–72 על מונקו, ונבחר למצטיין המחזור השלישי של עונת . ב-2 בינואר 2020 קלע המילטון שיא קריירה של 32 נקודות יחד עם 5 ריבאונדים, 5 אסיסטים וחמש חטיפות עם 43 נקודות מדד בניצחון 94–81 על מכבי אשדוד, ונבחר למצטיין המחזור ה-13. המילטון הגיע עם ראשון לציון לגמר עונת , בו שוב הפסידה קבוצתו למכבי תל אביב, והעמיד ממוצעים של 15.8 נקודות, 4.7 ריבאונדים, 4.8 אסיסטים ו-1.9 חטיפות למשחק. הוא אף נבחר לחמישיית העונה בליגת העל בכדורסל.

ב-16 ביולי 2020 חתם המילטון בגלאטסראיי מליגת העל הטורקית, והעמיד ממוצעים של 11.9 נקודות ו-4.2 אסיסטים למשחק.

ב-16 בפברואר 2021 חתם בטלקום בון מהבונדסליגה הגרמנית, והעמיד ממוצעים של 10.4 נקודות, 3.2 אסיסטים ו-1.9 חטיפות למשחק.

ב-6 בנובמבר 2021 חתם המילטון בהפועל אילת מליגת העל בכדורסל. ב-17 בינואר 2022 הוא שוחרר לאחר שלושה משחקים בלבד.

ב-11 באוגוסט 2022 חזר ליובנטוס, וחתם על חוזה לשנה.

ב-27 במרץ 2023 חתם המילטון בקינג שצ'צ'ין מליגת העל הפולנית, וזכה עימה באליפות.

ב-7 בנובמבר 2023 חתם במכבי עירוני רמת גן מליגת העל בכדורסל. ב-22 בפברואר 2024 הוא שוחרר מהקבוצה וחתם בהפועל חיפה, לאחר שאיתי מושקוביץ עשה את הדרך ההפוכה.

 קישורים חיצוניים 

 הערות שוליים 

קטגוריה:אמריקאים ילידי פלורידה
קטגוריה:כדורסלני וינדי סיטי בולס
קטגוריה:כדורסלני טלקום בון
קטגוריה:כדורסלני סנטה קרוז ווריורס
קטגוריה:כדורסלני מכבי ראשון לציון
קטגוריה:כדורסלני אוניברסיטת לואיזיאנה טק
קטגוריה:כדורסלני גלאטסראיי
קטגוריה:פלורידה: כדורסלנים
קטגוריה:כדורסלני הפועל אילת
קטגוריה:כדורסלני מכבי עירוני רמת גן
קטגוריה:כדורסלני הפועל חיפה
קטגוריה:ספורטאים אמריקאים בגרמניה
קטגוריה:ספורטאים אמריקאים בישראל
קטגוריה:אמריקאים שנולדו ב-1993